Yang di-Pertuan Agong

Ang Yang di-Pertuan Agong (Jawi: ) ay ang puno ng estado (hari) ng Malaysia. Itinatag ang tanggapan noong 1957 nang matamo ng Pederasyon ng Malaya (ngayo'y Malaysia) ang kasarinlan nito mula sa United Kingdom. Ang Malaysia ay isang monarkiyang konstitusyonal na may halal na monarko bilang puno ng estado. Ang Yang di-Pertuan Agong ay isa sa iilan lamang halal na monarko sa buong mundo. Ang konsorte ng Yang di-Pertuan Agong ay tinatawag na Raja Permaisuri Agong.

Sa Malaysia, binibigyan ng malawak na kapangyarihan ng konstitusyon ang Yang di-Pertuan Agong. Tinutukoy sa konstitusyon, na ang kapangyarihang tagapagpaganap ng pamahalaang pederal ay nakasalalay sa Yang di-Pertuan Agong na kaniya namang ginagampanan sa payo ng pederal na Council of Ministers. Pinamumunuan ang sanggunian ng Punong Ministro na hinihirang ng Yang di-Pertuan Agong mula sa mga halal na kagawad ng Parlamento. May diskresyonaryong kapangyarihan ang Yang di-Pertuan Agong na pumili ng Punong Ministro na kaniyang napupusuan at hindi siya nakatali sa desisyon ng bababang punong ministro kung walang partidong makakakuha ng mayoryang boto (Artikulo 40). Gayumpaman, wala siyang kapangyarihang tanggalin ang isang punong ministro. Maaari din niyang isantabi o di-pagbigyan ang kahilingan na buwagin ang Parlamento (Artikulo 40). Maaari niyang ipatigil o buwagin ang Parlamento (Artikulo 55), ngunit ang pagbubuwag ng Parlamento ay maaari lang niyang maisagawa kung ito'y hinihiling ng Punong Ministro (Artikulo 43). Maaari niyang tanggihan ang ano mang bagong batas o mga susog sa mga dati nang batas, subalit kung hindi pa rin niya ipagkakaloob ang kaniyang pahintulot, magiging batas na ito 30 araw makaraang ihain ito sa kaniya (Artikulo 66).

Ang ika-14 at kasalukuyang Yang di-Pertuan Agong ay si Sultan Abdul Halim ng Kedah. Nagsimula ang kaniyang paghahari mula Disyembre 13, 2011 matapos mahalal ng Conference of Rulers. Siya ang kauna-unahang pinunong dalawang ulit na nahalal sa katungkulan. Una na siyang naging Yang di-Pertuan Agong mula 1970 hanggang 1975, at pinakamatandang nahalal sa katungkulan sa gulang na 83. Isinagawa ang pagluklok sa bagong Yang di-Pertuan Agong noong Abril 11, 2012 sa bagong Istana Negara at Jalan Duta.

 Titulo 
Ang buong titulo sa Malay ng Yang di-Pertuan Agong ay Kebawah Duli Yang Maha Mulia Seri Paduka Baginda Yang di-Pertuan Agong (transliterasyon: "Ang Kaniyang Kamahalan, Siyang ginawang Kataas-taasang Panginoon (ng Pederasyon)".

Opisyal na ginagamit ng pamahalaan ng Malaysia ang titulong "Ang Kataas-taasang Puno ng Malaysia" bilang pagtukoy sa puno ng estado ng bansa.

 Talaan ng mga Yang di-Pertuan Agong 
Ang mga sumusunod ay ang mga nanungkulan at kasalukuyang Yang di-Pertuan Agong:

 Blg.  Pangalan  Estado  Paghahari  Kapanganakan  Kamatayan   1 Tuanku Abdul Rahman   Negeri Sembilan  Agosto 31, 1957 – Abril 1, 1960 Agosto 24, 1895 Abril 1, 1960 (edad 64) 2 Sultan Hisamuddin Alam Shah   Selangor  Abril 14, 1960 – Setyembre 1, 1960  Mayo 13, 1898  Setyembre 1, 1960 (edad 62) 3 Rajah Syed Putra   Perlis  Setyembre 21, 1960 – Setyembre 20, 1965  Nobyembre 25, 1920  Abril 16, 2000 (edad 79) 4 Sultan Ismail Nasiruddin Shah   Terengganu  Setyembre 21, 1965 – Setyembre 20, 1970   Enero 24, 1907  Setyembre 20, 1979 (edad 72) 5 Tuanku Abdul Halim Muadzam Shah   Kedah  Setyembre 21, 1970  – Setyembre 20, 1975    Setyembre 11, 2017
(edad 89) 6 Sultan Yahya Petra   Kelantan  Setyembre 21, 1975 – Marso 29, 1979  Disyembre 10, 1917  Marso 29, 1979 (edad 61) 7 Sultan Haji Ahmad Shah Al-Mustain Billah   Pahang  Abril 26, 1979 – Abril 25, 1984    Mayo 22, 2019
(edad 88) 8 Sultan Iskandar   Johor  Abril 26, 1984 – Abril 25, 1989  Abril 8, 1932  Enero 22, 2010 (edad 77) 9 Sultan Azlan Muhibbuddin Shah   Perak  Abril 26, 1989 – Abril 25, 1994  Abril 19, 1928  Mayo 28, 2014 (edad 86) 10 Tuanku Jaafar   Negeri Sembilan  Abril 26, 1994 – Abril 25, 1999  Hulyo 19, 1922  Disyembre 27, 2008 (edad 86) 11 Sultan Salahuddin Abdul Aziz Shah   Selangor  Abril 26, 1999 – Nobyembre 21, 2001  Marso 8, 1926  Nobyembre 21, 2001 (edad 75) 12 Rajah Syed Sirajuddin   Perlis  Disyembre 13, 2001 – Disyembre 12, 2006     13 Sultan Mizan Zainal Abidin   Terengganu  Disyembre 13, 2006 – Disyembre 12, 2011     14 Tuanku Abdul Halim Muadzam Shah   Kedah  Disyembre 13, 2011 – Disyembre 12, 2016      15 Muhammad V ng Kelantan    Disyembre 13, 2016 – Enero 6, 2019  16 Al-Sultan Abdullah     Enero 31, 2019 – Enero 30, 2024   17 Sultan Ibrahim Iskandar   Enero 31, 2024 – Kasalukuyan  

 Mga sanggunian 

Kategorya:Pamahalaan ng Malaysia
Kategorya:Mga pinuno ng estado
Kategorya:Malaysia